MUNICIPIUL CRAIOVA

CONSILIUL LOCAL AL MUNICIPIULUI CRAIOVA





HOTĂRÂREA NR. 255
privind aprobarea iniţierii proiectului de fuziune între S.C.TERMO CRAIOVA S.R.L. şi Complexul Energetic Oltenia S.A.

Consiliul Local al Municipiului Craiova, întrunit în şedinţa ordinară din data de 29.11.2012.


Având în vedere raportul nr.156682/2012 al Direcţiei Servicii Publice, prin care se propune aprobarea iniţierii proiectului de fuziune între S.C.TERMO CRAIOVA S.R.L. şi Complexul Energetic Oltenia S.A. şi rapoartele comisiilor de specialitate ale Consiliului Local al Municipiului Craiova nr.144, 146, 148, 149 şi nr.150/2012;
În conformitate cu prevederile art.238 alin.1 şi art.239 alin.1 din Legea nr.31/1990, republicată, privind societăţile comerciale, modificată şi completată;

Potrivit Hotărârii Consiliului Local al Municipiului Craiova nr.169/2012 referitoare la aprobarea „Studiului privind viabilitatea tehnico-economică a integrării serviciului public de alimentare cu energie termică din municipiul Craiova”;

În temeiul art. 36 alin. 2 lit. d coroborat alin. 6 lit. a, pct.14, art. 45 alin. 1, art.61 alin.2 şi art.115 alin.1 lit.b din Legea nr. 215/2001, republicată, privind administraţia publică locală;
HOTĂRĂŞTE:

Art.1. Se aprobă  iniţierea proiectului de fuziune între S.C.TERMO CRAIOVA S.R.L. şi Complexul Energetic Oltenia S.A.
Art.2. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Servicii Publice, S.C.TERMO CRAIOVA S.R.L. şi  Complexul Energetic Oltenia S.A. vor aduce la îndeplinire prevederile prezentei hotărâri.

